Document ID: 32008D0452

KOMISJONI OTSUS,
6. juuni 2008,
millega muudetakse otsust 2007/27/EÜ, millega võetakse vastu teatavad üleminekumeetmed, mis käsitlevad toorpiima saadetisi töötlemisettevõtetesse ja nimetatud toorpiima töötlemist Rumeenias vastavalt Euroopa Parlamendi ja nõukogu määrustele (EÜ) nr 852/2004 ja 853/2004
(teatavaks tehtud numbri K(2008) 2404 all)
(EMPs kohaldatav tekst)
(2008/452/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Bulgaaria ja Rumeenia ühinemislepingut,
võttes arvesse Bulgaaria ja Rumeenia ühinemisakti, eriti selle artiklit 42,
ning arvestades järgmist:
(1)
Komisjoni otsuses 2007/27/EÜ (1) sätestatakse nende Rumeenia piimatöötlemisettevõtete nimekiri, mis vastavad Euroopa Parlamendi ja nõukogu määruses (EÜ) nr 852/2004 (2) sätestatud struktuurinõuetele (edaspidi „nõuetele vastavad ettevõtted”) ning millele on antud luba vastu võtta ja töödelda Euroopa Parlamendi ja nõukogu määruse (EÜ) nr 853/2004 (3) nõuetele mittevastavat toorpiima (edaspidi „nõuetele mittevastav piim”).
(2)
Otsuse 2007/27/EÜ lisa I peatükis on loetletud nõuetele vastavad ettevõtted, millele on antud luba ilma eraldamiseta vastu võtta ja töödelda nõuetele vastavat ja mittevastavat piima; kõnealuse lisa II peatükis on aga loetletud nõuetele vastavad ettevõtted, millele on antud luba vastu võtta ja töödelda nõuetele vastavat ja mittevastavat piima eraldi.
(3)
Viis ettevõtet otsuse 2007/27/EÜ lisa I peatükis loetletud ettevõtetest on otsustanud töödelda ainult nõuetele vastavat piima. Üks ettevõte on lõpetanud oma tegevuse. Seepärast tuleb nimetatud ettevõtted kõnealuse lisa I peatükis avaldatud loetelust kustutada.
(4)
Lisaks on veel kolm ettevõtet täitnud oma ajakohastamiskava ja vastavad nüüd täielikult ühenduse õigusaktide nõuetele. Seepärast tuleks kõnealused ettevõtted kustutada üleminekujärgus olevate ettevõtete nimekirjast. Kõnealused ettevõtted töötlevad nõuetele vastavat ja mittevastavat piima ilma eraldamiseta ning need tuleks seetõttu lisada otsuse 2007/27/EÜ lisa I peatükis avaldatud loetellu.
(5)
Seepärast tuleks otsuse 2007/27/EÜ lisa vastavalt muuta.
(6)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2007/27/EÜ lisa I peatükki muudetakse kooskõlas käesoleva otsuse lisaga.
Artikkel 2
Käesolev otsus on adresseeritud liikmesriikidele.
Brüssel, 6. juuni 2008

Labels: 17
7
3
0
18
15